เด็กแนว: Afternoon – บล.เออีซี
SIMAT เป็นบริษัทที่ทำธุรกิจหลากหลาย ทั้งจำหน่ายอุปกรณ์ฮ …
17 ก.ค. 2560

SIMAT เป็นบริษัทที่ทำธุรกิจหลากหลาย ทั้งจำหน่ายอุปกรณ์ฮาร์ดแวร์ ซอฟท์แวร์ บำรุงรักษา การทำสิ่งพิมพ์ฉลาก ที่สำคัญให้บริการอินเตอร์เน็ตความเร็วสูงในบางพื้นที่ ด้วยเคเบิ้ลใยแก้ว ซึ่งงานอินเตอร์เน็ตหมู่บ้านที่น่าจะรู้ผลเร็วๆ นี้นั้น เป็นไปได้ไม่มากก็น้อยที่บริษัทจะมีส่วนในการรับงานวางระบบในพื้นที่ที่บริษัทมีเครือข่ายอยู่ จึงถือว่าน่ามองอย่างมากขณะที่ราคาหุ้นลงมาเยอะทำให้เห็นว่าความเสี่ยงของราคามีค่อนข้างต่ำ ไตรมาสแรกถือว่าโตแรงมาก กำไรมาจากธุรกิจไอที ธุรกิจอินเตอร์เน็ต และการขายอุปกรณ์คอมพิวเตอร์ในมาเลเซีย และตัวที่ทำเงินคือการติดตั้งระบบเครือข่ายให้ธนาคารอาคารสงเคราะห์ ซึ่งงานพวกนี้แหละจะไหลเข้าต่อเนื่อง และหากได้งานเพิ่มจากติดตั้งให้หมู่บ้าน ก็ยิ่งเพิ่มรายได้อีกบานตะไท
กำไรในไตรมาสแรกพลิกจากขาดทุนต่อเนื่อง 3 ปี ดังนั้นเด็กแนวว่าต้องมีอะไรดีต่อไปอย่างน่าจับตา ประกอบกับราคาหุ้นที่ลงต่ำ และกำลังฟอร์มตัวตีขึ้นจากเขต Oversold การสร้างรูปชายธงในแท่งเทียน จึงทำให้ทิศทางน่าจะเด้งไปแถว 3.90 บาทได้ไม่ยาก ตลาดหุ้นไทยตอนนี้เป็นช่วงแล้งด้วยวอลุ่ม หุ้นใหญ่ไปไม่ไหว ต้องมาจับหุ้นเล็กที่มีวอแรนท์ประกอบ ดังนั้นเมื่อซื้อแม่แล้ว จะได้เล่นลูก Simat-W2 ตามไปด้วย อย่าคิดมากตลาดตอนนี้เป็นช่วงหาเช้ากินค่ำ กินไปวันๆ  จะได้ไม่เจ็บตัวมาก
 